<classify> MKURUGENZI wa Mashitaka DPP, Biswalo Mganga amewaonya baadhi ya watu wakiwamo mawakili wa utetezi kuingilia mchakato wa msamaha na kukiri makosa ya uhujumu uchumi uliotolewa na Rais John Magufuli, kwa kuchukua fedha kwa washitakiwa na kudai wanazipeleka kwa DPP wakati si kweli.Imebainika kuwa fedha zote zinazolipwa na washitakiwa wa makosa ya uhujumu uchumi katika mahakama mbalimbali zitaingizwa kwenye akaunti maalumu iliyofunguliwa na serikali na sio akaunti ya Mahakama wala Mamlaka ya Mapato Tanzania TRA.Aidha, askari Polisi sita na wafanyabiashara wawili wamepandishwa kizimbani Kisutu wakikabiliwa na mashitaka mbalimbali ikiwemo kushawishi rushwa ya Sh milioni 200 na utakatishaji fedha wa Sh milioni 50.Akizungumza na waandishi wa habari jana jijini Dar es Salaam, Mkurugenzi wa Mashitaka, Mganga alisema kuna wajanja waliojitokeza katika mchakato huo wa watuhumiwa kukiri mahakamani.Nimebaini kuna baadhi ya mawakili wanatumika kukwamisha mchakato huu kwani baadhi yao wanachukua fedha kwa wateja wao na kusema kuwa wanazipeleka kwa DPP, alisema Mganga.Aliongeza, uchunguzi umeanza tusije tukalaumiana kwa hatua nitakazozichukua, ninawafahamu baadhi yao...nawaomba mfanye kazi zenu za kiwakili bila kuvunja heshima ya ofisi yetu, au mchakato huu wa msamaha.Alisema utaratibu wa mshitakiwa kulipa na masuala yote ya kukiri yanafanyika mahakamani na kwamba sio wakili au mtu yeyote kwenda gerezani na kuwarubuni kutoa fedha ili zilipwe.Alisema hakuna fedha itakayolipwa Mahakama, TRA wala kwenye ofisi ya DPP bali zitapelekwa kwenye akaunti hiyo maalumu na mahakama imeshaelekezwa na watakaolipa kwenye akaunti tofauti na hiyo hawatawaelewa. Alipoulizwa swali kuhusu fedha anazotaka kurudisha Profesa Anna Tibaijuka, Mganga alisema hawawezi kumzuia kurudisha fedha hizo kwa sababu ni yeye mwenyewe ndio ameona ajisafishe.Wakati DPP akisema hayo, askari Polisi sita na wafanyabiashara wawili wamepandishwa kizimbani katika Mahakama ya Hakimu Mkazi Kisutu jijini Dar es Salaam wakikabiliwa na mashitaka mbalimbali ikiwemo kushawishi rushwa ya Sh milioni 200 na utakatishaji fedha wa Sh milioni 50. Washitakiwa hao walifikishwa mahakamani hapo jana na kusomewa mashitaka kwa mahakimu wawili tofauti am- bao ni Hakimu Mkazi Mkuu, Huruma Shaidi na Hakimu Mkazi Mwandamizi, Augustine Rwizile.Waliofikishwa mbele ya Hakimu Shaidi ni Sajini Swedy Swedy 34 mwenye namba F 7376, Koplo Mohamed 33 mwenye namba 1059 mkazi wa Vingunguti, Koplo Jonas Lwezimula 38 namba 6594 mkazi wa Ukonga Mombasa, dereva Erick Kumburu 39 na mfanyabiashara Patrick Kumburu 40 wanaodaiwa kutakatisha fedha Sh milioni 50.Wengine ni maofisa upelelezi, Shaban Shillah, Emmanuel Njegele, Joyce Kitta na Ulimwengu Rashidi waliofikishwa mahakamani na Taasisi ya Kuzuia na Kupambana na Rushwa Takukuru, wakidaiwa kushawishi rushwa ya Sh milioni 200. Mbele ya Hakimu Shaidi, Wakili wa Serikali Mwandamizi, Wankyo Simon alidai kati ya Julai 3 na 5 mwaka huu, maeneo ya Jamhuri na Indra Ghandi wilayani Ilala Dar es Salaam, washitakiwa Kumburu, Erick, Lwezimula, Mohamed na Swedy walikula njama kutenda kosa la kujipatia fedha.Wakili Simon alidai Julai 3, mwaka huu maeneo hayo washitakiwa hao walipokea Sh milioni 48 kutoka kwa UTABIRI WA HALI YA HEWA LEO 4102019 Lugola aondoka na vigogo wa Polisi Nkasi Na Peti Siyame, Nkasi WAZIRI wa Mambo ya Ndani ya Nchi, Kangi Lugola pichani amelazimika kuondoka na viongozi wa Polisi wa Wilaya Nkasi mkoani Rukwa kwa kushindwa kudhibiti wizi wa mifugo katika wilaya hiyo.Alioondoka nao ni Mkuu wa Polisi wa Wilaya OCD, David Mtafya, Mkuu wa Upelelezi wa Wilaya OCCID, Emmanuel Kajala, Mkuu wa Kituo cha Polisi Namanyere Ramadhani Msangi na Mkuu wa Intelijensia Salim Mshana. Uamuzi huo aliuchukua jana akiwa kwenye mkutano wa hadhara mjini Namanyere baada ya kupata malalamiko kutoka kwa wananchi kuwa Jeshi la Polisi wilayani Nkasi limeshindwa kudhibiti wezi wa mifugo na kwa miaka mitano mgombe 270 wameibwa na hakuna hata mmoja aliyekamatwa kutokana na wizi huo.Akitoa malalamiko hayo mbele ya waziri kwa niaba ya wafugaji walioibiwa mifugo yao wilayani Nkasi, Mwenyekiti wa Kitongoji cha Kipundu, Aida Kenani alidai kwa mwaka 2015 ngombe 25 waliibwa, mwaka 2016 ngombe 3, mwaka 2017 ngombe 75, 2018 ngombe 104 na 2019 zimeibwa ngombe 79 na jumla yake ni ngombe 278 zilizoibwa katika kipindi chote hicho na hakuna jitihada zozote za kuwakamata watuhumiwa Alidai wanashangazwa na hatua ya Polisi hasa Kitengo cha Kukabiliana na Wezi wa Mifugo kushindwa kabisa kukabiliana na wezi hao.Felista Mkomo aliwalalamikia polisi hao kwa kushindwa kumpatia fedha zake Sh milionio 12 walizokuwa wamekubaliana na mwizi aliyekuwa ameiba ngombe zake na kukamatwa .Alisema mtuhumiwa huyo aliachiwa baada ya kutoa fedha na hadi sasa fedha hizo hajapewa bado zipo kwa maafisa wa polisi. Lugola alisema kutokana na malalamiko hayo, jeshi hilo kwa ujumla limeshindwa kazi yake na kuwa ataondoka na maofisa hao wa jeshi ngazi ya wilaya na kwenda kuwapangia majukumu mengine. Awali, Mkuu wa Wilaya ya Nkasi, Said Mtanda alimuomba waziri achukue tu hatua stahiki kwa maana alitoa maelekezo ya kutosha kwa jeshi hilo lakini hakuna mabadiliko yoyote.Aisha Gote kwa niaba ya dada yake Nazima Khambiye. Pia inadaiwa Julai 5, mwaka huu maeneo hayo, walipokea Sh milioni mbili kutoka kwa Khambiye kwa lengo la kutompeleka kituo cha polisi. Katika mashitaka ya nne, inadaiwa kati ya Julai 3 na 5, mwaka huu kwa lengo la kudanganya, Kumbuku alijifanya Ofisa wa Benki ya Tanzania BoT kitu ambacho alijua si kweli.Pia walidaiwa katika maeneo hayo, washitakiwa walijihusisha na muamala wa Sh milioni 50 huku wakijua kwamba fedha hizo ni zao la makosa tangulizi ya wizi na kulazimisha kupata fedha. Hakimu Shaidi alisema washitakiwa hawaruhusiwi kujibu chochote kwa sababu mahakama hiyo haina mamlaka kisheria kusikiliza kesi hiyo na haina mamlaka ya kutoa dhamana.Katika hatua nyingine, Wakili wa Takukuru, Maghela Ndimbo alidai Desemba 17, 2018 maeneo ya Rainbow Social Club, Kinondoni, wakiwa maofisa wa uchunguzi, waliomba rushwa ya Sh milioni 200 kutoka kwa Diana Naivasha kama kishawishi cha kutokuchukuliwa hatua za kisheria kwa kosa la kukutwa na nyara za serikali. Ndimbo alidai washitakiwa hao wakiwa maeneo ya Kituo cha Polisi Kawe, wakiwa waajiriwa wa Jeshi la Polisi, walipokea rushwa ya Sh milioni sita kutoka kwa Naivasha.Alidai Desemba 18, 2018 washitakiwa hao walipokea rushwa ya Sh milioni sita kutoka kwa Naivasha na Desemba 19, 2018 washitakiwa hao wakiwa Kituo cha Polisi Kawe, walipokea Sh milioni mbili kutoka kwa Naivasha. Pia inadaiwa Desemba 23, 2018 washitakiwa walipokea rushwa ya Sh milioni mbili na Januari 3, mwaka huu maeneo ya Tamarind Restaurant wilayani Kinondoni, walipokea rushwa ya Sh milioni mbili.Aprili 13, mwaka huu maeneo ya Tripple 7 Bar and Restaurant, wakiwa maofisa wa Jeshi la Polisi Idara ya Upelelezi walipokea rushwa ya Sh milioni moja kutoka kwa Naivasha kama kishawishi cha kutokuchukuliwa hatua za kisheria kwa kosa la kukutwa na nyara za serikali. Katika mashitaka ya nane, inadaiwa kati ya Desemba 17,2018 na Aprili 13, mwaka huu maeneo yasiyojulikana jijini Dar es Salaam, Kitta alighushi maelezo ya Naivasha ya Desemba 17, 2018 ili kuonesha kuwa maelezo hayo ni ya kweli na yalisainiwa na Naivasha wakati si kweli.Pia inadaiwa mshitakiwa Shillah na Njegele ambaye hakuwepo mahakamani, Aprili 13, mwaka huu wakiwa maeneo ya Triple 7 walikiuka amri halali ya kukamatwa na Mpelelezi wa Takukuru, Colman Lubis. Washitakiwa walikana mashitaka na upande wa mashitaka ulidai upelelezi wa shauri hilo bado unaendelea na kwamba hawana pingamizi na dhamana endapo watakidhi masharti.Katika hatua nyingine, mahakama hiyo ya Kisutu imemhukumu mfanyabiashara na mwindaji Hillary Akida maarufu Kaburu, kulipa faini ya Sh milioni 100 baada ya kukiri kuua twiga mwenye thamani ya Dola za Marekani 15,000 Sh milioni 34.5. Mbali na Akida, washitakiwa wenzake waliokana mashitaka ya uhujumu uchumi ni dereva wake, Haidary Sharifu maarufu White, waajiriwa wa Wizara ya Maliasili na Utalii; Ofisa wa Wanyamapori Wilaya ya Kisarawe, Amani Kavishe, Msaidizi wake, Mwita Mataro na Mhifadhi Wanyamapori katika Kitengo cha Kupambana na Uwindaji Haramu, Lebaati Mollel.Akisoma adhabu hiyo, Hakimu Vick Mwaikambo alisema mahakama inazingatia mshitakiwa kukiri makosa matatu ya kushiriki genge la uhalifu, kuwinda twiga na utakatishaji fedha. Pia alisema kwa kuzingatia msamaha wa Rais John Magufuli kwamba washitakiwa watakaokiri makosa yao na kukubali kulipa hasara waliyosababisha, mahakama inamuadhibu kulipa faini ya Sh milioni 100 kwa makosa yote. Kabla ya kutolewa adhabu hiyo, Wakili wa Serikali, Jacqueline Nyantori alidai hawana kumbukumbu ya makosa ya nyuma ya mshitakiwa na kwamba kutokana na msamaha uliotolewa na rais kwa watakaokiri makosa yao, wanaomba mahakama itoe adhabu ya kujumuisha makosa yote ya Sh milioni 100 ili kurejesha serikalini.Awali, akisoma maelezo ya awali, Wakili wa Serikali, Elizabeth Mkunde alidai Akida ni mfanyabiashara ambaye Agosti 20, mwaka huu alipewa leseni ya kuwinda wanyama mbalimbali isipokuwa twiga. Alidai waliotoa kibali hicho ni washitakiwa hao na walipokuwa kwenye Pori la Hifadhi la Kisarawe mkoani Pwani, wote kwa pamoja walikula njama kufanya makosa kwa nia ya kupata faida. Washitakiwa wanne walikana mashitaka hayo isipokuwa Akida aliyekiri, na hivyo kurudishwa rumande hadi Oktoba 16, mwaka huu kesi kwa ajili ya kusikilizwa.  <topic>: KITAIFA 